REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/99-20

8. maj 2020. godine

B e o g r a d

Z A P I S N I K

152. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 8. MAJA 2020. GODINE

Sednica je počela u 09,15 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Srbislav Filipović, Bojan Torbica, Vesna Marković, Aleksandra Majkić, Neđo Jovanović, Krsto Janjušević, Balint Pastor, Petar Petrović i Živan Đurišić, zamenik člana.

Sednici nisu prisustvovali članovi Odbora: Gordana Čomić, Dejan Šulkić, Vesna Nikolić Vukajlović, Ljupka Mihajlovska, Bajro Gegić, i Vjerica Radeta.

Sednici je prisustvovao i predstavnik Ministarstva državne uprave i lokalne samouprave Saša Mogić, pomoćnik ministra.

Na predlog predsednika, Odbor je jednoglasno usvojio sledeći dnevni red (10 glasova za).

D n e v n i r e d:

- Usvajanje Zapisnika sa 151. sednice Odbora –

1. Razmatranje Predloga zakona o izmeni i dopuni Zakona o izboru narodnih poslanika, koji je podnela Vlada;

2. Razmatranje Predloga zakona o izmeni Zakona o lokalnim izborima, koji je podnela Vlada;

3. Razmatranje Predloga zakona o izmenama i dopunama Zakona o zaštiti stanovništva od zaraznih bolesti, koji je podnela Vlada.

Pre prelaska na odlučivanje o tačkama dnevnog reda, Odbor je jednoglasno, bez primedaba, usvojio zapisnik sa 151. sednice Odbora (9 glasova za).

**Prva tačka dnevnog reda**: Predloga zakona o izmeni i dopuni Zakona o izboru narodnih poslanika, koji je podnela Vlada

Odbor je razmotrio Predloga zakona o izmeni i dopuni Zakona o izboru narodnih poslanika, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda**: Razmatranje Predloga zakona o izmeni Zakona o lokalnim izborima, koji je podnela Vlada

Odbor je razmotrio Predlog zakona o izmeni Zakona o lokalnim izborima, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

**Treća tačka dnevnog reda**: Razmatranje Predloga zakona o izmenama i dopunama Zakona o zaštiti stanovništva od zaraznih bolesti, koji su podnela Vlada

Odbor je razmotrio Predlog zakona o izmenama i dopunama Zakona o zaštiti stanovništva od zaraznih bolesti, koji su podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 09,20 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski